Хозур тәбиғәтле Нөгөш йылғаһы буйындағы Андреевка утарында эшҡыуар Эдуард Ниғмәтуллин тиҫтә йыл элек кәзә фермаһын асып, үҙ эшен йәйелдерә Элегерәк ауылдарҙа кәзә тотмаған ғаиләләр бик һирәк ине. Ваҡ мал бергә тупланып, үҙ аллы урманда, тау-таш араһында туҡлана, шунда үрсей, кис булһа, йыртҡыс йәнлектәрҙән өркөп, ауылға төшә. Ваҡыт үтә, бөгөн ауылдарҙа кәзә аҫраған кешеләр бармаҡ менән һанарлыҡ. Шуға ла нәҡ ошо малдан килем алған Мәләүез фермеры менән аралашыу теләге уянды. - Кәзә мал түгел, күршең менән дошманлашҡың килһә, кәзә аҫра, тиҙәр халыҡта. Ә һеҙ нәҡ ошо малды үрсетеп килем алыу эшенә тотонғанһығыҙ, Эдуард Маркс улы.